Príloha KZ: Základná škola, Staničná 13 v Košiciach

***Zásady pre tvorbu a použitie sociálneho fondu***

***na rok 2015***

***Všeobecné ustanovenia***

***Čl.1***

1. *Tieto zásady upravujú tvorbu, použitie, podmienky čerpania, rozpočet a zásady hospodárenia s prostriedkami sociálneho fondu (ďalej len "SF") v pôsobnosti zamestnávateľa. Prostriedky fondu sú určené pre zamestnancov ZŠ Staničná 13 v Košiciach. Príspevok zo SF sa poskytuje aj rodinným príslušníkom a bývalým zamestnancom, ktorých zamestnávateľ alebo jeho právny predchodca zamestnával ku dňu odchodu do dôchodku. Odborová organizácia aktívne spolupracuje so zamestnávateľom na tvorbe rozpočtu a použití SF.*
2. *Rozpočet a zásady čerpania vychádzajú z potrieb a záujmov zamestnancov ZŠ Staničná č. 13 v súlade zo zákonom č. 152/1994 Z. z o sociálnom fonde v znení zákona SNR č. 280/95 a v znení zákona SNR č. 375/96,* ***tiež zákona č. 286/1992 Zb. o daniach z príjmov.***
3. *V priebehu roka sa môže rozpočet SF v jednotlivých položkách upravovať podľa potrieb*

*zamestnancov po odsúhlasení zamestnávateľom a Odborovou organizáciou.*

1. *Nevyčerpané finančné prostriedky SF prechádzajú do nasledujúceho obdobia.*
2. *Prostriedky SF sa vedú na samostatnom účte zamestnávateľa v Prima banka* ***pobočka Košice .*** *Na tento účet sa prostriedky prevádzajú vo výške 1/12 do 15 dní kalendárneho mesiaca vo forme preddavkov z predpokladaného ročného základu na určenie povinného prídelu.. Zúčtovanie povinného prídelu vykoná zamestnávateľ najneskôr do konca druhého mesiaca v nasledujúcom kalendárnom roku.*
3. *Zamestnávateľ je povinný odsúhlasiť všetky výdavky zo SF s Odborovou organizáciou.*
4. *Za dodržiavanie pravidiel o hospodárení so SF je zodpovedný poverený zamestnanec zamestnávateľa, ktorou je vedúca hospodárskeho úseku školy.*
5. *Hospodárske operácie s prostriedkami SF sa vykonávajú dispozičnými oprávneniami poverených zamestnancov školy, na základe schváleného rozpočtu týchto zásad a v zmysle uznesení riaditeľstva školy a ZO OZ ZŠ Staničná 13.*

## Zdroje sociálneho fondu

***Čl.2***

*Sociálny fond je tvorený :*

*a/ povinným prídelom vo výške 1,00 % zo základu na určenie prídelu podľa § 4, dst.1*

*Zákona č.152/ 94 Z. z. o sociálnom fonde ,*

*b/ ďalším prídelom vo výške 0,05%* ***dohodnutý v kolektívnej zmluve zo základu***

***ustanoveného v § 4 ods. 1*** *zo súhrnu funkčných platov zamestnancov, zúčtovaných zamestnancom na výplatu za bežný rok,*

*c/ zostatkom sociálneho fondu ZŠ Staničná 13 z roku 2014.*

***Použitie a čerpanie sociálneho fondu***

***Čl.3***

***1. Stravovanie***

***1.1****Zamestnávateľ prispieva na stravovanie z rozpočtu zamestnávateľa sumu vo výške 55% hodnoty jedla, najviac však do výšky 55 % stravného poskytovaného pri pracovnej ceste v trvaní 5 až 12 hodín podľa zákona o cestovných náhradách č. 283/2002 Z. z. v znení neskorších predpisov.*

***1.2***

*Zamestnávateľ poskytuje zamestnancom:*

1. *na závodné stravovanie v školskej jedálni nad rámec všeobecne platných predpisov (§ 152 ZP) na jeden odobratý obed príspevok vo výške 55% hodnoty jedla,*
2. *príspevok na slávnostné zasadnutie pri príležitosti Dňa učiteľov, na Vianočnú besiedku , hodnotiace porady a pri iných slávnostných príležitostiach školy v hodnote 45 € na osobu.*
3. *príspevok na slávnostné zasadnutie pri významných udalostiach školy a´10 €*

*.*

***Čl.4***

***2. Úhrada výdavkov na dopravu do zamestnania a späť***

***2.1***

*Zamestnávateľ poskytne príspevok na úhradu výdavkov na dopravu do zamestnania a späť tým zamestnancom, ktorých funkčný plat nepresahuje 232,36 € , ich skutočne vynaložené výdavky na dopravu do zamestnania pravidelnou autobusovou dopravou ( s výnimkou MHD) a železničnou osobnou dopravou sú najmenej 9,96 € mesačne. Výdavky vynaložené na dopravu do zamestnania a späť je zamestnanec povinný preukazovať mesačne a zamestnávateľ je povinný sledovať funkčný plat zamestnanca uplatňujúceho príspevok na dopravu do zamestnania a späť. Zamestnávateľ vedie evidenciu o výške poskytnutého príspevku ako aj evidenciu dokladov preukazujúcich výšku výdavkov vynaložených na dopravu do zamestnania a späť.*

***2.2***

*Zamestnávateľ poskytne zamestnancovi príspevok na dopravu do zamestnania a späť vo výške 60 % ceny predložených lístkov, ak :*

*a) zamestnanec odpracoval v polroku najmenej tri mesiace,*

*b) príspevok sa kráti na polovicu ak pracovný úväzok zamestnanca je menší ako polovičný pracovný úväzok,*

*c) zamestnancovi, ktorý denne dochádza do zamestnania a pre zamestnávateľa je nevyhnutný a jeho príjem je vyšší ako 232,36 € a ich skutočne vynaložené výdavky na dopravu do zamestnania pravidelnou autobusovou dopravou (s výnimkou MHD) a železničnou osobnou dopravou presahujú 19,92 € mesačne, poskytne zamestnávateľ 2x ročne ( 15. jún a 15. december) príspevok vo výške po 24,90 €.*

***Čl.5***

***3. Sociálna výpomoc nenávratná***

***3.1***

*Zamestnávateľ po schválení Odborovou organizáciou poskytne jednorazovú sociálnu výpomoc zamestnancovi v mimoriadne ťaživej finančnej situácii v rodine diferencovane podľa sociálnej situácie v rodine - maximálne do výšky 100 €. Zo SF bude hradená sociálna výpomoc, ktorá bude zdaňovaná v zmysle platných predpisov. Výpomoc sa poskytne jedenkrát za dva kalendárne roky na základe písomnej žiadosti.*

***3.2***

*Pri úmrtí zamestnanca alebo manžela/manželky sa poskytne rodinným príslušníkom, ktorí sa preukážu dokladmi o úhrade pohrebných nákladov suma 166 € (v priebehu najviac dva mesiace po udalosti ).*

***3.3***

*Pri úmrtí rodinného príslušníka****\**** *až do sumy 166 € :*

1. *pri úmrtí manžela (ky) poskytnú sociálnu výpomoc druhému z manželov, vo výške :*
   * *bez dieťaťa a pri 1 dieťati .....................100 €*
   * *pri 2 deťoch .............................................133 € ,*
   * *pri 3 a viac deťoch ,..................................166 € ,*

*b) pri úmrtí dieťaťa podľa individuálneho posúdenia situácie v rodine do výšky 100 € .*

*Výpomoc sa poskytuje na základe kópie úmrtného listu v priebehu najviac dva mesiace po udalosti.*

*\** ***Za rodinného príslušníka sa na účely zákona o SF považuje manžel (manželka zamestnanca a nezaopatrené deti zamestnanca, ak sa sústavne pripravujú na budúce povolanie až do skončenia veku 25 rokov, ďalej deti, ktoré sú telesne, zmyslovo alebo mentálne postihnuté.***

***3.4***

*Pri dlhodobom ochorení zamestnanca ( PN minimálne 5 mesiacov vcelku) sa poskytuje suma 66 €. Výpomoc sa poskytne na základe písomnej žiadosti zamestnanca a doloženého dokladu o PN 1x ročne.*

***3.5***

*Pri mimoriadne závažných živelných pohromách ( požiar, výbuch plynu - nie vlastnou vinou, zosuv pôdy, záplavy) sa poskytuje sociálna výpomoc diferencovane vo výške:*

* ***1/15*** *z vyčíslenej škody max. zo sumy 3300 € ,*
* *ak je škoda vyššia ako 3300 € maximálne vo výške 330 €*

***3.6***

*Prílohy nevyhnutné k písomnej žiadosti zamestnanca o sociálnu výpomoc v termíne do troch mesiacov po udalosti):*

*a) potvrdenie poisťovne, resp. povereného znalca o výške škody,*

*b )potvrdenie poisťovne o výške úhrady škody,*

*c) fotokópia listu vlastníctva nehnuteľnosti ,*

*d) potvrdenie príslušnej miestnej samosprávy o vzniku udalosti.*

***Čl.6***

1. ***Sociálna výpomoc návratná***

***4.1***

*Zamestnancovi sa poskytne návratná sociálna výpomoc až do výšky 330 € iba v prípade, že nespláca inú návratnú sociálnu výpomoc, ak zamestnanec predloží písomnú žiadosť predsedovi ZO OZ, ktorý ju po prerokovaní v odborovej organizácii s vyjadrením odstúpi zamestnávateľovi.*

***4.2***

*Pri rozviazaní pracovného pomeru sa zamestnanec zaviaže vrátiť sociálnu výpomoc návratnú ku dňu ukončenia pracovného pomeru.*

***4.3***

*Odpustenie návratnej sociálnej výpomoci je možné po predložení písomnej žiadosti zamestnanca a individuálnom posúdení zamestnávateľom v spolupráci s Odborovou organizáciou v týchto prípadoch :*

*a)* *zo závažných sociálnych dôvodov môže byť odpustený zostatok návratnej sociálnej*

*výpomoci do výšky 165 € ,*

*b) zo závažných sociálnych dôvodov môžu byť splátky návratnej sociálnej výpomoci :*

* *znížené po určitú dobu v dohodnutých sumách ,*
* *dočasne pozastavené na dobu určitú.*

*Rozhodnutie podľa bodov 4.3.a a 4.3.b musí byť realizované v písomnej podobe s presne stanovenými podmienkami.*

***Čl.7***

*5.* ***Starostlivosť o zdravie zamestnancov***

***5.1.Liečebná starostlivosť***

*Zo sociálneho fondu sa zamestnancovi prispeje na:*

*a) ambulantnú liečbu na základe žiadosti a potvrdenia o zaplatení liečby do výšky 33 € raz ročne, v prípade vážneho zdravotného poškodenia bez príspevku zdravotnej poisťovne,*

*b) pri návšteve rehabilitačného zdravotného zariadenia, rekondičného zariadenia, sauny, posilňovne alebo plavárne, na základe písomnej žiadosti a pokladničného dokladu do výšky 26 € ročne,*

*c) príspevok na cyklus zdravotnej výchovy a na špecializované zdravotné úkony (ak ich*

*nehradí alebo len čiastočne hradí zdravotná poisťovňa), nadštandardné vyšetrenia*

*v medicínskom centre nad rámec základného poistenia –napr. mamografia,*

*magnetická rezonancia a iné ) na základe písomnej žiadosti a pokladničného dokladu*

*do výšky 16 € ročne,*

*d) zaočkovanie zamestnancov školy vakcínou proti chrípke v jesennom období.*

*Zamestnancovi bude uhradená čiastka vo výške 5 € na základe písomnej žiadosti*

*a pokladničného dokladu o zaplatení,*

*e) kúpeľnú liečbu. Zamestnancovi bude uhradená časť poukazu na ambulantnú kúpeľnú*

*liečbu na základe žiadosti a potvrdenia o zaplatení liečby do výšky 33 € na pobyt raz za dva roky,*

*f) nákup liekov pri zvlášť ťažkých ochoreniach zamestnanca a pri ťažkých úrazoch s následným dlhodobým liečením do výšky 50 € raz ročne,*

*g) pri návšteve očného lekára alebo stomatológa – 1 vyšetrenie za 2 roky príspevok 16 €*

*Príloha k žiadosti sa podáva do dvoch týždňov po vykonaní liečebnej starostlivosti a obsahuje:*

* *potvrdenie o celkovej výške nákladov a úhrade zamestnanca*
* *potvrdenie o nákupe liekov - odporúčanie nákupu liekov lekárom*
* *potvrdenie o výkone zdravotného úkonu*
* *potvrdenie príslušnej zdravotnej poisťovni o výške nákladov, ktoré znáša poistenec (zamestnanec), kde budú uvedené celkové náklady, náklady poisťovne, náklady poistenca, alebo*
* *potvrdenie príslušnej zdravotnej poisťovni o výške celkových nákladov (z toho vyčíslené: náklady, ktoré hradí poisťovňa a náklady, ktoré hradí poistenec.)*

***5.2. Rekreačné pobyty***

* + 1. *Ozdravné pobyty*

1. *Na základe zmlúv s liečebňami, ktoré uzavrela Rada ZO OZ príspevok na max. 7 dňový ozdravný pobyt sa :*

* *pre zamestnanca školy stanovuje vo výške 100 € z ceny poukazu 1x za 2 roky,*
* *pre zamestnanca školy nad 50 rokov stanovuje vo výške 200 € z ceny poukazu jednorazovo*
* *pre rodinného príslušníka (diferencovane podľa sociálnej situácie v rodine) sa môže uhradiť maximálne do výšky 33 € .*

1. *Pri vlastnom výbere rekreačno-liečebného zariadenia prispejeme sumou 50 € jednorázovo.*
2. *Pri príležitosti životného jubilea 50, 55, 60 a 65 rokov veku, prispejeme na rekreačno liečebný pobyt sumou 100 €.*

*Výber záujemcov a počet ozdravných pobytov v jednom kalendárnom roku je limitovaný rozpočtom SF na rok 2015.*

*Príloha k žiadosti musí obsahovať miesto a termín ozdravného pobytu. Žiadosť sa podáva pred realizáciou pobytu (minimálne 5 dní). Účastník je povinný v prípade neodôvodnenej neúčasti uhradiť skutočné náklady na osobu.*

* + 1. *Exkurzno-vzdelávacie zájazdy*

*Zo sociálneho fondu sa budú hradiť náklady exkurzno-vzdelávacích zájazdov domácich i v zahraničí zamerané na doškoľovanie zamestnancov.*

*Z prostriedkov sociálneho fondu sa poskytne príspevok na :*

*doplnkové rekreácie organizované odborovým zväzom pracovníkov školstva :*

*(vyhodnocovacie porady....)*

*- príspevok pre zamestnanca max. 70 € na 1 deň raz za rok*

*- príspevok pre rodinného príslušníka (manžela) max. 16 € raz za rok*

*( v prípade, ak zamestnávateľ rodinného príslušníka neprispeje na pobyt)*

* + 1. *Detské rekreácie*

*Zamestnávateľ prispieva na regeneračno-oddychový pobyt organizovaný pre deti zamestnancov podľa sociálnej situácie v rodine a písomnej žiadosti. Účastník je povinný v prípade neodôvodnenej neúčasti uhradiť skutočné náklady na osobu.*

1. *detský tábor alebo škola v prírode*

*Zamestnancom prispeje zamestnávateľ na účasť jeho dieťaťa sumou do výšky 25 € raz za 2 roky*

1. *lyžiarsky výcvik v 7. ročníku ZŠ*

*Zamestnancom prispeje zamestnávateľ na účasť jeho dieťaťa sumou do výšky 25 € v 7. ročníku ZŠ.*

* + 1. *Poznávaco-vzdelávacie zájazdy*

*Zo sociálneho fondu sa budú hradiť náklady pre zamestnanca:*

*a) účastníkovi tematických poznávacích zájazdov, ktoré organizuje zriaďovateľ, ObUOŠ, MPC*

*príspevok vo výške maximálne 50 € za rok,*

*b) účastníkovi ( sprevádzajúcemu pedagógovi – na 10 žiakov 1 dospelý ) zájazdov organizovaných*

*školou do zahraničia ( družobné, vzdelávacie, v rámci projektov) príspevok vo výške 66 €*

*raz ročne.*

*Príloha k žiadosti obsahuje a podáva sa do dvoch týždňov pred akciou :*

* *potvrdenie o celkovej výške nákladov a úhrade zamestnanca*
* *potvrdenie o účasti.*

***Čl.8***

***6. Telovýchova a šport***

*Zo sociálneho fondu sa poskytne príspevok na športové akcie organizované zamestnávateľom a Odborovou organizáciou na:*

1. *Jednodňové športové a turistické celodenné akcie organizované školou*   *5 € na 1 účastníka alebo preplatenie dopravy autobusom na faktúru - iba pre zamestnancov,*
2. *pri účasti zamestnancov na súťažiach ( volejbal , basketbal )zaplatenie účastníckeho poplatku a zakúpenie jednej sady dresov pre družstvo,*
3. *príspevok na športovo-turistické akcie organizované Radou ZO OZ, MMK, KŠÚ ( štartovné . . . . doprava ) 10 € na 1 akciu 2x ročne,*
4. *preplatenie ceny dopravy 10 € za rok pri účasti na 1- dňových lyžiarskych zájazdoch organizovaných ZO OZ pre zamestnanca školy,*
5. *preplatenie ceny ubytovania a cestovného, príp. ceny poukazu, pri účasti na výcvikovom lyžiarskom kurze pre lyžiarskych inštruktorov – v záujme zamestnávateľa do výšky16 € . Podmienkou pre nárok na príspevok je minimálne 3- dňový výcvik.*

***Čl.9***

***7. Kultúrna, spoločenská a vzdelávacia činnosť***

*Zo sociálneho fondu sa poskytne príspevok na organizovanie filmových a divadelných predstavení, spoločenských posedení so zamestnancami odchádzajúcimi do dôchodku, so začínajúcimi pedagogickými zamestnancami, s bývalými zamestnancami, s pedagogickými zamestnancami materských a základných škôl, s nepedagogickými zamestnancami školy, v otázkach BOZP a pracovnoprávnych vzťahoch, spoločenské posedenie pri príležitosti založenia školy.*

***7.1******Kultúrna činnosť***

1. *preplatenie 60% z  ceny lístka = hodnote16 € pre zamestnanca na spoločné akcie (organizované školou a inými školskými inštitúciami) návštevy kultúrnych podujatí (divadlo, kino, koncert a pod.) Pri cene lístka do 5 € hradí zamestnávateľ plnú hodnotu lístka -v oboch prípadoch 1xročne,*
2. *vecné darčeky- peňažné poukážky v hodnote 20 € pri príležitosti Dňa učiteľov alebo Vianočnej besiedky na osobu 1x v roku.*

***7.2******Vzdelávacia činnosť***

* 1. *pokrytie nákladov spojených s organizovaním vzdelávacích aktivít riaditeľstvom školy pre zamestnancov školy - školenia (pomôcky, materiály, občerstvenie) do výšky 6,60 € ročne*

*na zamestnanca,*

* 1. *pokrytie nákladov spojených s organizovaním vzdelávacích a pracovných aktivít ( hodnotiace porady, prednášky, spolupráca škôl) ) do celkovej výšky 33 € na akciu,*
  2. *pokrytie nákladov pre zamestnanca na školenia, kurzy, semináre, dištančné vzdelávanie, odborné konferencie ( iba v záujme zamestnávateľa) organizované:*
     + *Radou OZ, Magistrátom mesta Košice, Krajským školským úradom, MPC*
     + *MŠ SR*
     + *Odbornými inštitúciami spolupracujúcimi so školami a školskými zariadeniami,*

*pre jednotlivé kategórie zamestnancov max. do výšky 66 € za celý rok,*

* 1. *školenie funkcionárov ZO OZ a vedúcich zamestnancov školy podľa skutočných nákladov na 1 akciu,*
  2. *celoslovenské EVZ a EVČ organizované školou, OZ do výšky 33 € ročne,*
  3. *študijné pobyty v zahraničí realizované v rámci priebežného, rozširujúceho štúdia pedagogických zamestnancov ( iba v záujme zamestnávateľa), ktoré organizujú*
  + *KŠÚ a zriaďovateľ v spolupráci s  Radou OZ,*
  + *MŠ SR,*
  + *Odborné inštitúcie spolupracujúce so školami a školskými zariadeniami,*

*pre jednotlivé kategórie zamestnancov do výšky 66 € za celý rok.*

*Žiadosť sa podáva do dvoch týždňov od ukončenia akcie s nasledujúcimi prílohami:*

* *Potvrdenie o účasti*
* *Potvrdenie o zaplatení účastníckeho poplatku.*

***7.3.******Spoločenská činnosť***

*Zamestnávateľ po schválení Odborovou organizáciou poskytne jednorázovo finančné prostriedky zo sociálneho fondu na zakúpenie kytice pre zamestnanca do výšky 15 €, významného hosťa alebo lektora do výšky 10 € pri týchto príležitostiach:*

1. *významné pracovné alebo životné jubileum ( 25, 30 odpracovaných rokov, 50, 55, 60 rokov života)*
2. *významného osobného a pracovného úspechu,*
3. *odchod do prvého starobného dôchodku,*
4. *návštevy z partnerskej alebo spoluprojektovej školy*
5. *významné udalosti školy*

***7.3.2***

*Zamestnávateľ po schválení Odborovou organizáciou poskytne jednorázovo finančné prostriedky zo sociálneho fondu na pracovné jubileum - 25 a 30 odpracovaných rokov.*

*Podmienkou na vyplatenie je počet rokov odpracovaných v školských službách a organizácii :*

*,*

1. *za odpracovaných celých 10,15 a20 rokov v školstve sa poskytne*

*suma vo výške 50 €,*

1. *za odpracovaných celých 25, 30 a 35 rokov*

*v školstve sa poskytne vo výške 100 € .*

***Čl.10***

**8. Iné použitie sociálneho fondu**

***8.1****. Dary vecného charakteru*

*Zo sociálneho fondu zamestnávateľ poskytne zamestnancovi vecný dar :*

1. *za bezplatné darcovstvo kostnej drene vo výške 66 € 1x ročne,*
2. *za 15-násobné bezplatné darcovstvo krvi do výšky 50 € ,*
3. *za záchranu života vo výške 66 € ,*
4. *na zakúpenie venca alebo kytice pri úmrtí zamestnanca alebo rodinného príslušníka, ak sa poslednej rozlúčky zúčastní zástupca zamestnávateľa alebo odborového orgánu, vo výške do 50 € .* 
   1. *Doplnkové dôchodkové poistenie*

*Zamestnávateľ na základe podpísaných zmlúv s DDP bude každému poistenému zamestnancovi, ktorý má uzavretú DDP zmluvu, odvádzať na jeho poistenecký účet mesačne 0,33 € zo sociálneho fondu do času, pokiaľ nebudú zo štátneho rozpočtu vyčlenené prostriedky na DDP v zmysle podpísanej Kolektívnej dohody na rok 2015.*

* 1. *Zo sociálneho fondu sa uhradia poplatky súvisiace s vedením účtu číslo 0503012003/5600 ( sociálny fond) v Prima banke.*

***Zdaňovanie***

***Čl.11***

*V zmysle § 36 ods.2 písm. d) zákona SR č. 366/1999 Zb. o daniach z príjmov, v znení neskorších predpisov, možno zdaňovať osobitnou sadzbou dane 19 % len tie príjmy z prostriedkov sociálneho fondu, ktoré sú poskytované v súlade s § 7 zákona SR č. 152/94 Z, z. o sociálnom fonde v znení neskorších predpisov. Akékoľvek iné plnenie poskytnuté zamestnancom zo sociálneho fondu sa posudzuje ako súčasť celkového príjmu zamestnanca zo závislej činnosti a funkčných pôžitkov zdaňovaných preddavkovým spôsobom. Od dane sú ku dňu účinnosti KZ oslobodené príjmy taxatívne určené v § 6 ods, 8 zákona o daniach z príjmov a to:*

*A) nepeňažné príjmy zamestnanca poskytnuté ako:*

* *suma vynaložená zamestnávateľom na doškoľovanie zamestnancov,. ktoré súvisí s činnosťou alebo podnikaním zamestnávateľa,*
* *hodnota stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečovaného prostredníctvom iných subjektov,*
* *hodnota nealkoholických nápojov poskytovaných zamestnávateľom zamestnancovi na spotrebu na pracovisku.*

*B) použitie rekreačného, zdravotníckeho, vzdelávacieho, školského telovýchovného alebo športového zariadenia zamestnávateľa zamestnancom: rovnako sa posudzuje aj takého plnenie poskytnuté manželovi a deťom, ktoré sa na účely tohto zákona považujú za vyživované osoby.*

*C) zvýhodnenie plynúce zamestnancovi z nižšieho úroku pri poskytovaní pôžičky od*

*zamestnávateľa, ako bežne používaný úrok v mieste a v čase poskytnutia tejto pôžičky, ak úhrnná suma pôžičiek poskytnutých zamestnancovi v kalendárnom roku nepresiahne*

*1660 €.*

*D) ak úhrnná suma pôžičiek poskytnutých v kalendárnom roku presiahne 1660 € , peňažné zvýhodnenie vzťahujúce sa na celú sumu je predmetom dane zo závislej činnosti.*

*E) príspevok na doplnkové dôchodkové poistenie, ktoré platí zamestnávateľ za zamestnanca*

*v zmysle zákona NR SR č. 123/1996 o doplnkovom dôchodkovom poistení zamestnancov*

*v znení neskorších predpisov.*

*F) plnenie zo sociálneho fondu podľa zákona NR SR č. 154/1994 Z. z. o sociálnom fonde v znení neskorších predpisov poskytnuté zamestnancovi najviac do výšky 66 € ročne od jedného zamestnávateľa (do tejto sumy sa nezapočítava hodnota ostatných plnení poskytovaných zo sociálneho fondu vyššie uvedených).*

*G) príspevky zamestnávateľa na vstupenky na kultúrne programy a športové akcie vrátane poskytovania vstupeniek, rovnako sa posudzuje aj takéto plnenie poskytnuté manželovi (manželke) zamestnanca a deťom, ktoré sa na účely tohto zákona považujú za vyživované osoby.*

#### Záverečné ustanovenia

***Čl.12***

*1. Každá zmena rozpočtu a zásad čerpania SF podlieha schváleniu riaditeľovi ZŠ Staničná*

*č. 13 v Košiciach a predsedovi ZO OZ pri ZŠ Staničná 13 v Košiciach.*

*2. Tieto zásady sú súčasťou Kolektívnej zmluvy na rok 2015 , nadobúdajú účinnosť dňom*

*28.1.2015 a končia účinnosť dňom 27.1.2016*

*3. Tieto zásady sa vzťahujú na všetkých zamestnancov zo ZŠ Staničná 13 v Košiciach.*

*V Košiciach 28.1.2015*

*––––––––––––––––––––––––- –––––––––––––––––––––*

*Mgr. Soňa Adamčíková PaedDr. Eva Pillárová*

*predseda ZO OZ Staničná 13 riaditeľka školy*

**Rozpočet sociálneho fondu**

##### Základná škola Staničná č. 13 v Košiciach

###### Rozpočet sociálneho fondu

I**. Predpokladané príjmy na rok 2015 :**

*1) prídel do SF za rok 2015 vo výške 7 500,00 €*

*2) zostatok z roku 2014 2 458,36 €*

*3) splátky pôžičiek poskytnutých FKSP 0,00 €*

*4) splátky návratných sociálnych výpomocí 50,00 €*

*5) nahodilé príjmy 0,00 €*

***Spolu príjmy 10 008,36 €***

II**. Predpokladané výdavky zo SF na rok 2015 :**

*1) stravovanie zamestnancov 2 000,00 €*

*2) na dopravu do zamestnania a späť 0,00 €*

*3) sociálna výpomoc nenávratná 132,00 €*

*4) sociálna výpomoc návratná 132,00 €*

*5) dary 289,00 €*

*6) liečebná starostlivosť 350,00 €*

*7) rekreačné pobyty 350,00 €*

*8) exkurzno-vzdelávacie zájazdy 4 500,00 €*

*9) detské rekreácie 50,00 €*

*10) telovýchova 55,00 €*

*11) kultúrna, spoločenská a športová činnosť 2 000,36 €*

*12) zdravotná starostlivosť 150,00 €*

***Spolu výdaje 10 008,36 €***